מגנונה (שיר)

עטיפת השיר

**מגנונה** (מוכר גם כ-**קוקורוקו**) הוא שיר הנושא של האלבום מגנונה, והסינגל הראשון מתוכו.

השיר יצא כסינגל בספטמבר 1996.

## רקע

בשיר דנה טוענת בפני שוטרים שהיא לא משוגעת. המילים הן בערבית, ומיועדות לשוטרים המקומיים במסגרת הביקור שלה במצרים. על כן בחלק מההופעות עם השירר הושמעה סירנת משטרה בתחילתו.

דנה סיפרה על השיר: *"בשנת 1995 הייתי עם מספר חברים בבר בגרמניה, והופיעה שם בחורה טרנסקסואלית שהגיעה מדרום אמריקה. היא פתחה את ההופעה שלה בצרחות היסטריות של "קוקורוקו", זה היה מדליק וסוחף וראיתי איך כל הקהל מסתכל בתמיהה ובסקרנות גדולה. באותו הרגע אמרתי לעצמי שאני חייבת לעשות שיר כזה בארץ, זה יהיה ענק, ועוד להכניס בו מוטיב מזרחי. ידעתי שאני אבוא עם משהו חדש שלא עשו בארץ. התוצאה היתה מדהימה, אני גאה בשיר הזה... האמת שהייתי קצת בהלם מאיך שהקהל קיבל אותו בזרועות פתוחות ובאהבה גדולה, ועד היום אני זוכרת את ההתרגשות הגדולה שאחזה בי כשהתבשרתי שהשיר ביצע את הכניסה הגבוהה ביותר במצעד הלועזי הרשמי של ישראל. אני רואה בו אחד משירי האנדרגראונד שלי וגאה שהוא הפך לסוג של מיינסטרים"*.

## הביקור במצרים

בראיון ביוני 1996 לידיעות אחרונות, עופר ניסים סיפר: *"השיר 'קוקורוקו מגנונה' יתייחס לסיפור ההצלחה המרתק של דנה במצרים, כולל תשובה לקהל שם - 'אני לא משוגעת'. השיר ילווה גם עם וידאו קליפ שיתעד את הפירמידות מאחורה".*

דנה ביקרה במצרים לצורך צילומים לקטלוג אופנה שהיו אמורים לשמש גם כקליפ לשיר. משנודע על הביקור נוצרה סערה במצרים והחלו להישמע טענות שדנה היא מרגלת של המוסד במסגרת "מזימה ציונית". במצרים הכירו את דנה עוד לפני כן דרך שירים כמו סעידה סולטנה ושושו יא שושו שהופצו באופן פיראטי, ונאסר לשמוע אותה בטענה שהיא "משחיתה את הנוער".

הצילומים במצרים הופסקו ולא הופק קליפ לשיר. בתום הביקור דנה קיבלה "חותמת שחורה" ממצרים ונאסר עליה לבקר בה שנית. בראיון למני פאר ב-1996 סיפרה: *"לא זיהו אותי במצרים, התחפשתי בהתחלה ל'דתייה מבני ברק', והם לא זיהו לפי הדרכון. מהרגע שנכנסנו, התחלתי לרעוד ולא הבנתי מה קורה. היתה חקירה והתברר שמצאתי חן בעיני קצין הביטחון והוא רצה לרכל קצת... זה היה מבצע. כשהגענו כבר למלון הרגשתי משוחררת ואז כל התלבושות הססגוניות ירדו, זה פשוט משך תשומת לב בצורה מחרידה. אווירה מאוד מינית בקהיר אבל אנשים מקסימים, זאת עיר מאוד בטוחה. אני לא הרגשתי לרגע זרה, לא הרגשתי לרגע מאוימת. היתה חוויה"*.

אחרי הזכייה באירוויזיון עם דיווה, דנה סיפרה שוב על צילומים לקליפ לשיר, אבל גם הפעם הפקת הקליפ בוטלה.

## הצלחה

   השיר זכה להשמעות רבות ברדיו, ובשיא הגיע למקום השני במצעד הבינלאומי של רשת ג', ובכך שבר שיא לשיר של זמר ישראלי עד אז. בסיום 1996 הוא הגיע למקום ה-38 במצעד הפזמונים הבינלאומי השנתי של רשת ג'.

השיר קיבל ביקורות טובות, למשל בידיעות אחרונות: *"דנה מביאה משב רוח רענן בנוף המוסיקה הישראלית, אמנם אין לשיר שום מסר או אמירה אבל הפקה ראויה ואנרגיות שלא הרבה זמרות מצליחות להביא"*.

בראיון לאחר הזכייה באירוויזיון אמרה: *"במצרים ובמדינות ערב... השירים מאוד מאוד מצליחים ואני מקבלת דיווחים שהסינגל "קוקורוקו" פשוט משגע את כל המועדונים והפאבים של מצרים"*.

## מילים

Allah ya zar alekumIntu min bi-yitwidduni fenFakrin gozi minAna s-sitt il-muhtaramaDer balak minni ya sawisInta I-hantarisIntuí kullukum fakrinAna magnunaAna mis magnuna!Ana mis magnuna!
Kukurrukuku
Nuna nuna mis magnunaMin bet abuya hatu nunaGulu gulu gali guluImi mimi ismi lulu
Kukurrukuku
He he sllimni ala I-badinganIntum kullulum fakrinAna magnunaIsma ni ya dawisHe he ana mis magnunaAna magnuna
אלוהים לא סולח לך!מי אתה? איפה אתה חושב שאני?מי אתה חושב שבעלי?אני גברת מכובדתתיזהר, שוטראתה נהדרכולכם חושביםשאני משוגעתאני לא משוגעת!אני לא משוגעת!
קוקורוקוקו
נונה נונה לא משוגעתמהבית של אבא שלה שחטף אותה, נונהגולו גולו גלי גולושמי מימי, שמי לולו
קוקורוקוקו
אה אה, תגיד שלום לחציל בשביליכולכם חושביםשאני משוגעתתקשיבו לי, ראשים אטומיםאה אה, אני לא משוגעת!אני משוגעת

## וידאו

* אודיו מתוך העמוד הרשמי
* הופעה בערוץ 2
* הופעה
* הופעה ב"המעגל עם דן שילון"
* הופעה ב"ערוץ 3 בעיר" (1997)